Ir-Regolament tal-Kummissjoni (KE) Nru 938/98
ta’ l-4 ta’ Mejju, 1998
li jemenda r-Regolament (KE) Nru 2931/95 li jemenda r-Regolament (KEE) Nru 804/68 u regolamenti oħra b’riżultat ta’ l-emendatan-Nomenklatura Magħquda għal ċerti prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta’ Frar, 1979 dwar il-proċedura li taġġusta n-nomenklatura tat-Tariffa Doganali Komuni wżata għal prodotti agrikoli [1], kif emendata bir-Regolament (KEE) Nru 3209/89 [2], u partikolarment l-Artikolu 2(1) ta’ dan,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju, 1968 dwar l-organizzazzjoni komuni tas-suq f’ħalib u prodotti tal-ħalib [3], kif l-aħħar emendat birRegolament (KE) Nru 1587/96 [4], u partikolarment l-Artikoli 13(3) u 17 (14) ta’ dan,
Billi r-Regolament tal-Kummissjoni (KE) Nru 2448/95 tal-10 ta’ Ottubru, 1995 li jemenda l-Anness I għar-Regolament tal-Kunsill (KEE) Nru 2658/87 dwar it-tariffa u nomenklatura ta’ statistika u dwar it-Tariffa Doganali Komuni [5] jemenda l-kodiċi ta’ ċerti prodotti tal-ħalib mill-1 ta’ Jannar, 1996;
Billi r-Regolament tal-Kummissjoni (KE) Nru 2931/95 [6] kif emendata birRegolament (KE) Nru 1812/97 [7], jemenda r-regolamenti dwar ħalib u prodotti tal-ħalib milquta bl-emenda tas-sub-titoli tal-kodiċi NM, fosthom ir-Regolament (KEE) Nru 804/68;
Billi l-Artikolu 17(1) tar-Regolament (KEE) Nru 804/68, li jinqara flimkien ma’ l-Anness tiegħu qabel ma kien emendat bir-Regolament (KE) Nru 2931/95, kif interpretat mill-Qorti tal-Ġustizzja tal-Komunitajiet Ewropej fil-Każ Ċ-334/95, jawtorizza l-għoti ta’ rifużjonijiet ta’ esportazzjoni fuq prodotti tal-ħalib li jkunu jinsabu kemm fil-preparazzjonijiet b\bażi ta’ kafé u kemm fi preparazzjonijiet preparati b’bażi ta’ estratti, essenzi u konċentrati ta’ kafé; billi din l-interpretazzjoni tal-Qorti ma kinitx ingħatat kas meta kien emendat l-Anness għar-Regolament (KEE) Nru 804/68 bir-Regolament (KE) Nru 2931/95; billi, biex ir-Regolament (KE) Nru 2931/95 jinġieb konformi ma’ din l-interpretazzjoni, il-kodiċi relevanti u l-kodiċi għall-preparazzjonijiet b’bażi ta’ estratti, essenzi ta’ té jew maté, li għalihom kellha tintuża l-istess sistema, iridux jiddaħħlu fl-Anness għar-Regolament (KEE) Nru 804/68; billi, biex ikun evitat kull waqfien mill-applikazzjoni ta’ l-interpretazzjoni tal-Qorti, l-emenda trid tapplika mill-1 ta’ Jannar, 1996;
Billi l-miżuri li għalihom hemm disposizzjoni f’dan ir-Regolament huma fi qbil ma’ l-opinjoni tal-Kumitat ta’ Ġestjoni għal ħalib u Prodotti tal-ħalib,
ADOTTAT DIN IR-REGOLAMENT:
Artikolu 1
Is-seba’ inċiż ta’ l-Artikolu 1(4) tar-Regolament (KE) Nru 2931/95 huwa hawnhekk mibdul b’li ġej:
"- l-informazzjoni dwar il-kodiċi NM li kienu
210110
u
210120
jitbiddlu b’li ġej:
Kodiċi NM | Deskrizzjoni |
kienet 2101 | Estratti, essenzi u konċentrati ta' kafé, té jew maté u preparazzjonijiet b'bażi ta' dawn il-prodotti jew b'bażi ta' kafé, té jew maté: ċikwejra inkaljata jew sostituti oħra tal-kafé inkaljat u estratti, essenzi u konċentrati tagħhom. |
2101 1292 | - - - Preparazzjonijiet b'bażi ta' dawn l-estratti, essenzi jew konċentrati ta' kafé |
2101 1298 | - - - Oħrajn: - - Preparazzjonijiet |
2101 2092 | - - - B'bażi ta' estratti, essenzi jew konċentrati ta' té jew maté |
2101 2098 | - - - Oħrajn" |
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Huwa għandu jibda japplika mill-1 ta’ Jannar, 1996.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 4 ta’ Mejju, 1998.